NÁVRH
UZNESENIA VLÁDY SLOVENSKEJ REPUBLIKY

k Návrhu Koncepcie reformy dôchodkového zabezpečenia v SR

Číslo uznesenia:
Zo dňa:
Číslo materiálu:

Predkladateľ: | minister práce, sociálnych vecí a rodiny
Vláda

A. 	schvaľuje

           A.1.	alternatívu 1a, podľa ktorej sa bude z priebežného dôchodkového systému poskytovať dávka v závislosti od počtu rokov prispievania a výšky príjmov, z ktorých bolo zaplatené poistné

	alebo

alternatívu 1b, podľa ktorej sa bude z priebežného dôchodkového systému poskytovať doplatok k dôchodku poskytovanému zo systému starobného dôchodkového sporenia, ak tento dôchodok nebude dosahovať zákonom stanovenú minimálnu výšku

A.2.	alternatívu 2a, podľa ktorej bude povinnosť vstupu do systému starobného dôchodkového sporenia stanovená pre osoby, ktoré prvýkrát vstúpia na trh práce po dátume zavedenia systému starobného dôchodkového sporenia

	alebo

alternatívu 2b, podľa ktorej bude povinnosť vstupu do systému starobného dôchodkového sporenia stanovená pre osoby, ktoré nedovŕšili vek 35 rokov k dátumu zavedenia systému starobného dôchodkového sporenia

A.3.	alternatívu 3a, podľa ktorej pre osoby, ktoré vstúpia do systému starobného dôchodkového sporenia, bude poskytovanie invalidných a čiastočne invalidných dôchodkov presunuté do sféry zmluvného životného poistenia

	alebo

alternatívu 3b, podľa ktorej bude pre všetky osoby, ktoré budú účastníkmi povinného dôchodkového systému, poskytovanie invalidných a čiastočne invalidných dôchodkov vykonávať Sociálna poisťovňa

A.4.	alternatívu 4a, podľa ktorej pre osoby, ktoré vstúpia do systému starobného dôchodkového sporenia, bude poskytovanie pozostalostných dôchodkov presunuté do sféry zmluvného životného poistenia

	alebo

alternatívu 4b, podľa ktorej bude pre všetky osoby, ktoré budú účastníkmi povinného dôchodkového systému, poskytovanie pozostalostných dôchodkov vykonávať Sociálna poisťovňa

A.5.	alternatívu 5a, podľa ktorej budú subjekty vykonávajúce činnosť v systéme starobného dôchodkového sporenia podliehať dohľadu osobitného orgánu zriadeného na tento účel
	
 alebo

 alternatívu 5b, podľa ktorej budú subjekty vykonávajúce činnosť v systéme starobného dôchodkového sporenia podliehať dohľadu Úradu pre finančný trh

A.6.	Návrh Koncepcie reformy systému dôchodkového zabezpečenia v SR

B.	ukladá 

ministrovi práce, sociálnych vecí a rodiny
      
           B.1.	predložiť na rokovanie vlády návrhy zákonov vypracovaných v súlade so schválenou Koncepciou reformy systému dôchodkového zabezpečenia v SR na základe Plánu legislatívnych úloh vlády SR na rok 2003 

do 30. júna 2003

C.	zrušuje

C.1	uznesenie vlády SR č. 602 zo dňa 9. 8. 2000, ktorým bola schválená Koncepcia reformy sociálneho poistenia v Slovenskej republike

C.2.	uznesenie vlády SR č. 1021 zo dňa 6. 12. 2000, ktorým bol schválený Organizačný harmonogram a rámec finančného zabezpečenia realizácie Koncepcie reformy sociálneho poistenia v Slovenskej republike

C.3    uznesenie  vlády  SR č. 828 zo dňa 7. augusta 2002, ktorým bol schválený Legislatívny zámer na vypracovanie návrhu zákona o kapitalizačnom pilieri dôchodkového poistenia 

C.4      uznesenie vlády SR č. 1376 zo dňa 18. decembra 2002, ktorým bola schválená zmena znenia a termínu úlohy B.1 z uznesenia vlády SR č. 828 zo 7. augusta 2002
Vykoná:  minister práce, sociálnych vecí a rodiny

Na vedomie:  prezident Konfederácie odborových zväzov SR
	            prezident Asociácie zamestnávateľských zväzov a združení SR